ਸਮ੍ਰਿਤੀ ਇਰਾਨੀ
ਸਮ੍ਰਿਤੀ ਜੁਬੀਨ ਇਰਾਨੀ ਦਾ ਜਨਮ 23 ਮਾਰਚ 1976 ਨੂੰ  ਦਿੱਲੀ ਵਿੱਚ ਹੋਇਆ ਸੀ। ਇੱਕ ਭਾਰਤੀ ਟੀ.ਵੀ. ਮਹਿਲਾ ਹੈ। ਸਮ੍ਰਿਤੀ ਜੁਬੀਨ ਇਰਾਨੀ ਰਾਜਨੀਤਿਕ ਅਤੇ ਭਾਰਤ ਸਰਕਾਰ ਦੇ ਅੰਰਗਤ ਮਾਨਵ ਸੰਸਾਧਨ ਵਿਕਾਸ ਮੰਤਰੀ ਹੈ। ਉਹ ਨਰਿੰਦਰ ਮੋਦੀ ਦੀ ਕੈਬਨਿਟ ਵਿੱਚ ਟੈਕਸਟਾਇਲ ਮੰਤਰੀ ਵਜੋਂ ਸੇਵਾ ਨਿਭਾ ਰਹੀ ਹੈ ਅਤੇ ਮਈ 2019 ਤੋਂ ਮੋਦੀ ਦੀ ਦੂਜੀ ਕੈਬਨਿਟ ਵਿੱਚ ਔਰਤ ਅਤੇ ਬਾਲ ਵਿਕਾਸ ਮੰਤਰੀ ਵਜੋਂ ਵਾਧੂ ਚਾਰਜ ਦਿੱਤਾ ਗਿਆ ਸੀ। ਭਾਰਤੀ ਜਨਤਾ ਪਾਰਟੀ ਵਿੱਚ ਇਕ ਪ੍ਰਮੁੱਖ ਨੇਤਾ, ਅਮੇਠੀ ਦੀ ਪ੍ਰਤੀਨਿਧਤਾ ਕਰਦੇ ਹੋਏ ਲੋਕ ਸਭਾ ਵਿੱਚ ਉਹ ਸੰਸਦ ਮੈਂਬਰ ਹੈ। ਸਾਲ 2019 ਦੀਆਂ ਆਮ ਚੋਣਾਂ ਵਿੱਚ, ਉਸ ਨੇ ਰਾਹੁਲ ਗਾਂਧੀ - ਦੇਸ਼ ਦੇ ਪ੍ਰਮੁੱਖ ਵਿਰੋਧੀ ਆਗੂ ਅਤੇ ਇੰਡੀਅਨ ਨੈਸ਼ਨਲ ਕਾਂਗਰਸ ਦੇ ਪ੍ਰਧਾਨ - ਨੂੰ ਸੀਟ ਜਿੱਤਣ ਲਈ ਹਰਾਇਆ। ਗਾਂਧੀ ਦੇ ਪਰਿਵਾਰ ਨੇ ਪਹਿਲਾਂ ਚਾਰ ਦਹਾਕਿਆਂ ਤੋਂ ਇਸ ਹਲਕੇ ਦੀ ਪ੍ਰਤੀਨਿਧਤਾ ਕੀਤੀ ਸੀ। ਇਸ ਤੋਂ ਪਹਿਲਾਂ, ਉਹ ਗੁਜਰਾਤ ਲਈ ਰਾਜ ਸਭਾ ਦੀ ਮੈਂਬਰ ਸੀ ਅਤੇ ਭਾਰਤ ਸਰਕਾਰ ਵਿੱਚ ਮੰਤਰੀ ਵਜੋਂ ਕਈ ਪੋਰਟਫੋਲੀਓ ਰੱਖਦੀ ਸੀ। ਦੂਜਾ ਮੋਦੀ ਮੰਤਰਾਲੇ ਵਿੱਚ ਉਸ ਨੇ ਫਿਰ 30 ਮਈ, 2019 ਨੂੰ ਕੈਬਨਿਟ ਮੰਤਰੀ ਵਜੋਂ ਸਹੁੰ ਚੁਕਾਈ। ਉਹ ਇਸ ਸਮੇਂ 43 ਸਾਲ ਦੀ ਉਮਰ ਵਿੱਚ ਮੰਤਰੀ ਮੰਡਲ 'ਚ ਸਭ ਤੋਂ ਛੋਟੀ ਮੰਤਰੀ ਹੈ। 31 ਮਈ 2019 ਨੂੰ, ਸਰਕਾਰ ਨੇ ਮੰਤਰੀਆਂ ਲਈ ਪੋਰਟਫੋਲੀਓ ਅਲਾਟਮੈਂਟ ਜਾਰੀ ਕੀਤੀ। ਉਸ ਨੇ ਟੈਕਸਟਾਈਲ ਮੰਤਰੀ ਵਜੋਂ ਆਪਣਾ ਅਹੁਦਾ ਬਰਕਰਾਰ ਰੱਖਿਆ ਅਤੇ ਮੇਨਕਾ ਗਾਂਧੀ ਤੋਂ ਬਾਅਦ ਦੀ ਔਰਤ ਅਤੇ ਬਾਲ ਵਿਕਾਸ ਦੀ ਜ਼ਿੰਮੇਵਾਰੀ ਵੀ ਪ੍ਰਾਪਤ ਕੀਤੀ।